שיעור 2.1 מדריך למורה: פרוטוקול ניסוי פוטוסינתזה/נשימה של צמחים
מטרה: התלמידים יסיקו מסקנות בכוחות עצמם בנוגע לקשר בין צמחים, פחמן דו-חמצני ופוטוסינתזה.
ציוד:
· 2 גלאי פד"ח CO2
· עלי תרד לחים
· מיכל פלסטיק שקוף עם מכסה (ניילון נצמד)
· שקית נייר חומה
· מנורת שולחן (נורת לד) או חלון עם אור שמש עקבי (או לבצע את הניסוי בחצר ביה"ס)
שאלה לפני המעבדה: מה אתם יודעים על נשימה תאית ופחמן דו-חמצני?
שאלת החקר: האם וכיצד משתנה ריכוז הפד"ח בתהליכים של נשימה תאית ופוטוסינתזה?
חלק 1- נשימה בבני אדם:
שאלת החקר: האם ואיך ריכוז הפד"ח ישתנה ממדידה של האויר בחוץ לאוויר בחדר סגור בו נמצאים כל תלמידי הכיתה?   
השערה:

מהלך הניסוי: 
1. מדידת ריכוז פד"ח בחוץ (אפשר ליד חלון פתוח)
2. מדידת ריכוז פד"ח בכיתה סגורה - לאחר 5 דקות. (או שעד המדידה מתייצבת)
מסקנה:

חלק 2- נשימה בצמחים
 שאלת החקר: האם ואיך ריכוז הפד"ח ישתנה בתוך כלי סגור עם עלים ירוקים (תרד) ללא אור?
השערה:

מהלך הניסוי: 
1. הכניסו לקופסא שקופה חיישן ועלי תרד לחים
2. אטמו את הקופסא באמצעות מכסה או ניילון נצמד.
3. רשמו את מדידת ריכוז הפד"ח (מדידה 1)
4. הניחו את הקופסא בשקית נייר חומה והניחו בצד 15 דקות.
5. הוציאו את הקופסא ומיד בצעו קריאה של החיישן (מדידה 2).  
מסקנה:
חלק 3- פוטוסינתזה בצמחים
שאלת החקר: האם ואיך ריכוז הפד"ח ישתנה בתוך כלי סגור עם עלים ירוקים (תרד) באור?
השערה:

מהלך הניסוי: 
1. לאחר הוצאת הקופסה מהשקית הכהה שמים מתחת למנורה או תחת אור השמש. 
2. כותבים במדידה 1 את ריכוז הפד"ח ממדידה 2 בחלק 2. 
3. ממתינים כ-10 - 15 דקות ומבצעים קריאה נוספת (מדידה 2). 
מסקנות:

סמנו: אילו תהליכים מתבצעים בשלב זה? נשימה/ פוטוסינתזה/ גם נשימה וגם פוטוסינתזה
